1977 



ΕΦΗΜΕΡΙΣ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
1 ΙΟΥΝΙΟΥ 1988 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

106 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

246. Μετονομασία συνοικισμού της Κοινότητας Ριζοσπηλιάς της 

Επαρχίας Γορτυνίας, του Νομού Αρκαδίας. 1 

247. Τροποποίηση του εδαφίου β' της παραγράφου 1 άρθρου 1 του 

Κανονισμού της εν ταις πόλεσι και φρουρίοις υπηρεσίας των 
Στρατευμάτων (ΦΕΚ 57/5.3.49 Τεύχος Α').\ .. . 2 

248. Σύσταση θέσεων προσωπικού στο Ίδρυμα Κοινωνικής Πρό¬ 
νοιας Αγιάσου Λέσβου «Η Θεομήτωρ». 3 

250. Μείωση της εισφοράς επαγγελματικού κινδύνου που κατα¬ 
βάλλεται στο ΙΚΑ από την επιχείρηση «ΛΥΔΙΑ Α.Ε.». . . 5 

251. Όργανα που αποφασίζουν ή γνωμοδοτούν και ειδικές ρυθμί¬ 

σεις σε θέματα έργων που εκτελούνται από την «Ελληνική 
Τράπεζα Βιομηχανικής Αναπτύξεως Ανώνυμος Εταιρεία 
(ΕΤΒΑ Α.Ε.)». . .. 6 

252. Τροποποίηση και συμπλήρωση διατάξεων του Β.Δ. από 13/ 

19.2.1936, του Β.Δ. από 19/26.3.1938 και του Β.Δ. 
328/1963 «περί της άσκησης του επαγγέλματος του Ηλε¬ 
κτρολόγου». 7 

253. Δικαιώματα προσόρμισης, παραβολής, πρόσδεσης και παρο¬ 
πλισμού πλοίων. 8 

254. Τροποποίηση διατάξεων του ΒΔ 644/1967 «περί κυρώσεως 
Κανονισμού περί ενδιαιτήσεως και καθορισμού αριθμού επι¬ 
βατών των επιβατηγών πλοίων» (ΦΕΚ 198/Α/1967). . . 9 

255. Συμπλήρωση του άρθρου 109 του Κανονισμού περί εργασίας 

επί των Ελληνικών Φορτηγών πλοίων ολικής χωρητικότη¬ 
τας 800 κόρων και άνω και ρυθμίσεις εμετικές με την από¬ 
κτηση αποδεικτικών ναυτικής ικανότητας.10 

ΑΠΟΦΑΣΕΙΣ 

I Ιαύση καταβολής τόκων για νέες προαιρετικές προθεσμιακές κατα¬ 
θέσεις σε δραχμές του Ταχυδρομικού Ταμιευτηρίου στην 
Τράπεζα της Ελλάδος.11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 420/87 αρμοδιότητας Υπουργείου 

Βιομηχανίας, Ενέργειας και Τεχνολογίας.12 


ΔΙΑ ΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 246 (1) 


Μετονομασϊα συνοικισμού της Κοινότητας Ριζοσπηλιάς της Επαρχίας 
Γορτυνίας, του Νομού Αρκαδίας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

I - Τις διατάξεις της παρ. 1 του άρθρου II του δημοτικού και κοινοτι¬ 
κού κώδικα (Π.Δ. 76/1985, ΦΕΚ 27/1.3.1985 τεύχος Α), ως και 


του άρθρου 261 του ίδιου κώδικα. 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/26.7.1985, τεύχος Α') σε συνδυα¬ 
σμό με τις διατάξεις του άρθρου 4 του Π.Δ. 137/1986 «Συγκρότηση 
της Γενικής Γραμματείας Δημόσιας Τάξης σε Υπουργείο Δημόσιας Τά¬ 
ξης (ΦΕΚ 51/24.4.1986, τεύχος Α'). 

3. Την πρόταση του κοινοτικού συμβουλίου Ριζοσπηλιάς του Νομού 
Αρκαδίας που διατυπώθηκε στην 6/15.2.1987 απόφαση αυτού. 

4. Τη σύμφωνη γνώμη του Συμβουλίου Τοπωνυμιών του Υπουρ¬ 
γείου Εσωτερικών που διατυπώθηκε στο πρακτικό 2 της 27.11.1987. 

5. Την 170 της 2ας Μαρτίου 1988 γνωμοδότηση του Συμβουλίου 
της Επικράτειας με πρόταση του Υπουργού Εσωτερικών, αποφασί¬ 
ζουμε: 

Άρθρο μόνο 

Ο συνοικισμός Μικροχώριον της Κοινότητας Ριζοσπηλιάς της Επαρ¬ 
χίας Γορτυνίας του Νομού Αρκαδίας μετονομάζεται σε «Κάτω Ριζοσπη- 
λιά, η». 

Στον Υπουργό Εσωτερικών, αναθέτουμε τη δημοσίευση και εκτέλεση 
του παρόντος διατάγματος. 

• Αθήνα, 9 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΑΠΟΣΤΟΛΟΣ-ΑΘ. ΤΣΟΧΑΤΖΟΠΟΥΛΟΣ 
-♦- 

Τροποποίηση του εδαφίου β' της παραγράφου 1 άρθρου 1 του Κανονι¬ 
σμού της εν ταις πόλεσι και φρουρίοις υπηρεσίας των Στρατευμάτων 

(ΦΕΚ 57/5.3.49 Τεύχος Α'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 5 παράγραφος 9 του Ν. 660/77 «Περί 
Υπουργείου Εθνικής Άμυνας και των Οργάνων της Ανωτάτης Διοική- 
σεως και Ελέγχου των Ενόπλων Δυνάμεων» (ΦΕΚ Α 218/77). 

β. Τη με αριθμό πρωτοκόλλου 072.2/7/Γ.1564/6.11.86 κοινή 
απόφαση του Πρωθυπουργού και του Αντιπροέδρου της Κυβέρνησης 
και Υπουργού Εθνικής Άμυνας «Ανάθεση αρμοδιοτήτων Υπουργού 
* Εθνικής Άμυνας στους Υφυπουργούς Εθνικής Άμυνας» (ΦΕΚ 784/ 
7.11.86 τεύχος Β'). 

γ. Τη με αριθμό 197/1988 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Δημόσιας Τάξης. Εμπορι¬ 
κής Ναυτιλίας και του Υφυπουργού Εθνικής Άμυνας, αποφασί¬ 
ζουμε: 

Άρθρο 1 

Το εδάφιο β' της παραγράφου 1 του άρθρου 1 του Κανονισμού της εν 
ταις πόλεσι και φρουρίοις υπηρεσίας των Στρατευμάτων, που κυρώθηκε 














1978 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


με το από 4.3.1949 Βασιλικό Διάταγμα (ΦΕΚ 57/5.3.49 τεύχος Α'), 
αντικαθίσταται ως εξής: 

«Στις πόλεις στις οποίες δεν εδρεύουν Μεγάλες Μονάδες ανώτερος 
Διοικητής Φρουράς είναι ο ανώτερος κατά βαθμό και μεταξύ ομοιοβάθ- 
μων ο αρχαιότερος Αξιωματικός οποιουδήποτε Κλάδου των Ενόπλων 
Δυνάμεων από τους εκεί υπηρετούντες». 

Άρθρο 2 

Η ισχύς του παρόντος Προεδρικού Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Εθνικής Άμυνας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΗΣ 

ΟΡΕΣΤΗΣ ΠΑΠΑΣΤΡΑΤΗΣ ΑΝΤΩΝΗΣ ΔΡΟΣΟΓΙΑΝΝΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
- φ - 

Σύσταση θέσεων προσωπικού στο Ίδρυμα Κοινωνικής Πρόνοιας Αγιά¬ 
σου Λέσβου «Η θεομήτωρ». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του νόμου 1558/85 (ΦΕΚ 
137) «Κυβέρνηση και Κυβερνητικά Όργανα». 

2. Τις διατάξεις του άρθρου 10 παρ. 2 του νόμου 1476/84 «διορι¬ 
σμός σε μόνιμες θέσεις του προσωπικού με σχέση εργασίας ιδιωτικού δι¬ 
καίου του Δημοσίου, των Ν.Π.Δ.Δ., των Ο.Τ.Α. και άλλες διατάξεις 
(ΦΕΚ 136/84). 

3. Τις διατάξεις του άρθρου 20 παρ. 3 του Π. Δ/τος 611 /77 «Υπαλ¬ 
ληλικός Κώδικας» (ΦΕΚ 198/77). 

4. Τις διατάξεις της παρ. 8 του άρθρου 24 του Ν. 1586/86, «Βαθ¬ 
μολογική διάθρωση των θέσεων του Δημοσίου, Νομικών Προσώπων 
Δημοσίου Δικαίου και των Οργανισμών Τοπικής Αυτοδιοίκησης και άλ¬ 
λες διατάξεις» (ΦΕΚ 37 τ.Α'). 

5. Τις διατάξεις του άρθρου 10 παρ. 2 εδ. β' του Ν. 993/79 «Περί 
του επί συμβάσει εργασίας ιδιωτικού δικαίου προσωπικού του Δημο¬ 
σίου, των Ο.Τ.Α. και λοιπών Ν.Π.Δ.Δ.» (ΦΕΚ 281 Α'). 

6. Το άρθρο 17 του Ν. 1320/83. 

7. Την απόφαση του Πρωθυπουργού και του Υπουργού Οικονομικών 
με αριθμό 2389/13.2.87 (ΦΕΚ 81/87) «Ανάθεση αρμοδιοτήτων στον 
Υφυπουργό Οικονομικών*. 

8. Την αριθμ. 483/87 γνωμοδότηση του Συμβουλίου της Επικρά¬ 
τειας με πρόταση των Υπουργών Υγείας, Πρόνοιας και Κοινωνικών 
Ασφαλίσεων, Προεδρίας της Κυβέρνησης και του Υφυπουργού Οικονο¬ 
μικών, αποφασίζουμε: 

Άρθρο 1 

Σύσταση θέσεων προσωπικού 

Συνιστώνται οι κατωτέρω θέσεις στο Ίδρυμα Κοινωνικής Πρόνοιας 
Αγιάσου Λέσβου «Η θεομήτωρ». 

I. Μόνιμες θέσεις 

Κλάδος Π.Ε. Ιατρών θέσεις δύο (2) ειδικότητες γενικής ιατρικής ή 
παθολογίας και μία (1) θέση Φυσικής αποκατάστασης. 

Κλάδος Υ.Ε. βοηθών προσωπικού μαγειρείου 
θέσεις (2) 

Κλάδος Υ.Ε. Προσωπικού καθαριότητας 
θέσεις μια (1) 

II. Ειδικό Επιστημονικό προσωπικό και εκπαιδευτικό τεχνικό προ¬ 
σωπικό με σύμβαση ιδιωτικού Δικαίου. 

Ψυχολόγοι 
θέσεις μία (1) 

Επαγγελματικοί Σύμβουλοι 
θέσεις μία (1) 

Τεχνίτες Εκπαιδευτές 
θέσεις τέσσερις (4) 


Άρθρο 2 
Όριο ηλικίας 

Ανώτατο όριο ηλικίας διορισμού των ατόμων που θα καλύψουν τις 
θέσεις που συνιστώνται με το άρθρο 1 του παρόντος ορίζεται το 45ο 
έτος. 

Άρθρο 3 

Προσόντα διορισμού 

1. Μόνιμες θέσεις 

1. Για τον Κλάδο Π.Ε. Ιατρών απαιτείται πτυχίο ή δίπλωμα ιατρι¬ 
κής Ανωτάτου Εκπαιδευτικού Ιδρύματος της ημεδαπής ή ισότιμο πτυ¬ 
χίο ή δίπλωμα ιατρικής σχολών της αλλοδαπής, άδεια άσκησης επαγ¬ 
γέλματος και άδεια τίτλου αντίστοιχης ειδικότητας από τις αρμόδιες 
Ελληνικές αρχές. 

2. Για τον Κλάδο Υ.Ε. Βοηθών προσωπικού μαγειρείου και Υ.Ε. 
προσωπικού καθαριότητας, απαιτείται απολυτήριος τίτλος υποχρεωτι¬ 
κής εκπαίδευσης (δηλαδή απολυτήριο τριταξίου γυμνασίου ή για υπο¬ 
ψήφιους, που έχουν αποφοιτήσει μέχρι το 1980 απολυτήριο δημοτικού 
σχολείου) ή απολυτήριος τίτλος κατώτερης τεχνικής σχολής του ν.δ. 
580/1970. 

Μέχρι την 31.3.1989 κάθε φορά που δεν καθίσταται δυνατή η πλή¬ 
ρωση κενών θέσεων προσωπικού από υποψηφίους με τα παραπάνω 
προσόντα επιτρέπεται ο διορισμός προσωπικού με τυπικό προσόν ορι¬ 
σμένη ειδικότητα ή εμπειρία. 

II. θέσεις με σύμβαση ιδιωτικού Δικαίου 

α. Για τη θέση του Ψυχολόγου, πτυχίο Ψυχολογίας Πανεπιστημίου 
της ημεδαπής ή ισότιμο πτυχίο σχολής της αλλοδαπής και ειδίκευση 
στην εφαρμοσμένη ή Κλινική Ψυχολογία που να αποδεικνύεται: 
αα) Με αναγνωρισμένο διδακτορικό δίπλωμα ή 
ββ) με μεταπτυχιακό τίτλο σπουδών διάρκειας τουλάχιστον ενός 
ακαδημαϊκού έτους και εμπειρία τουλάχιστον δύο ετών ή 
γγ) με σημαντική εμπειρία τουλάχιστον τεσσάρων ετών, 
β. Για τη θέση του επαγγελματικού Συμβούλου, πτυχίο Ανωτάτου 
Εκπαιδευτικού Ιδρύματος της ημεδαπής ή ισότιμο της αλλοδαπής και 
ειδική επιστημονική εξειδίκευση σε θέματα επαγγελματικού προσανατο¬ 
λισμού που να αποδεικνύεται: 

αα) Με αναγνωρισμένο διδακτορικό δίπλωμα ή 
ββ) με μεταπτυχιακό τίτλο σπουδών, διάρκειας τουλάχιστον ενός 
ακαδημαϊκού έτους και εμπειρία τουλάχιστον δύο ετών ή 
γγ) με σημαντική εμπειρία τουλάχιστον τεσσάρων ετών, 
γ. Για τις θέσεις των τεχνιτών - εκπαιδευτών με σύμβαση ιδιωτικού 
Δικαίου, πτυχίο αντίστοιχης ειδικότητας αναγνωρισμένης τεχνικής ή 
επαγγελματικής σχολής δευτεροβάθμιας εκπαίδευσης ή τεχνικού - 
επαγγελματικού λυκείου ή Σχολής Μαθητείας ΟΑΕΔ. 

Σε περίπτωση μη κάλυψης των θέσεων με υποψήφιους με το παρα¬ 
πάνω προσόν, πτυχίο αναγνωρισμένης κατώτερης σχολής αντίστοιχης 
ειδικότητας ή Σχολής Μαθητείας ΟΑΕΔ. 

Σε περίπτωση μη κάλυψης των θέσεων με υποψήφιους με πτυχίο 
αναγνωρισμένης σχολής ή Σχολής Μαθητείας ΟΑΕΔ, απολυτήριο Δη¬ 
μοτικού Σχολείου και εμπειρία τριών ετών, που να αποδεικνύεται απο 
βιβλιάρια Κύριας Ασφάλισης ή άλλο στοιχείο Ελληνικής ή ξένης Αρχής 
και άδεια άσκησης επαγγέλματος (για όσες ειδικότητες χορηγείται από 
την αρμόδια αρχή). 

Οι ειδικότητες των τεχνιτών - εκπαιδευτών καθορίζονται κάθε φορά 
από το Διοικητικό Συμβούλιο ανάλογα με τις λειτουργικές δυνατότητες 
των περιθαλπομένων εκείνων που κρίνονται ικανοί για επαγγελματική 
κατάρτιση. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 23 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


1979 

Τροποποίηση ορισμένων διατάξεων του Καταστατικού του Ταμείου 
Προνοίας Δικηγόρων Πειραιά. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του ΑΝ 87/1936 
(ΦΕΚ 390 τΑ"). 

2. Τις διατάξεις της παρ. 1 του άρθρου 1 του Ν. 753/1948 (ΦΕΚ 
203 τ.Α'. 

3. Τις διατάξεις του άρθρου 5 του Π.Δ/τος 437/1985 (ΦΕΚ 157 
τ.Α'). 

4. Τις διατάξεις του άρθρου 113 παρ. 2 εδ. α' του Π.Δ/τος 544/ 
1977 (ΦΕΚ 178 τ.Α'), όπως αντικαταστάθηκαν με το άρθρο 2 παρ. 1 
του Ν. 728/1977 (ΦΕΚ 316/τ.Α'). 

5. Τις διατάξεις των άρθρων 23 παρ. 1 στοιχ. στ' 24 παρ. 1 και 2 
στοιχ. γ' 26 παρ. 1 και 27 παρ. 1 στοιχ. δ' του Ν. 1558/1985 (ΦΕΚ 
137 τ.Α'). 

6. Τις διατάξεις του άρθρου 7 του Ν. 1275/1982 (ΦΕΚ 100 τ.Α’), 
όπως συμπληρώθηκαν με το άρθρο 43 του Ν. 1469/1984 (ΦΕΚ 111 
τ.Α'). 

7. Τη 1358/2.10.87 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 535 
τ.Β'). 

8. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε κατά την 74η/23.12.87 συνεδρίασή του του ΚΔ' περιόδου. 

9. Την 179/1988 γνωμοδότηση του Συμβουλίου της Επικράτειας, 
μετά από την πρόταση του Υφυπουργού Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

Άρθρο 1 

Κυρώνεται η από 17 Δεκεμβρίου 1986 απόφαση της Γενικής Συνέ¬ 
λευσης των μελών του Δικηγορικού Συλλόγου Πειραιά, για την τροπο¬ 
ποίηση ορισμένων διατάξεων του Καταστατικού του Ταμείου Προνοίας, 
Δικηγόρων Πειραιά, που κυρώθηκε με το από 3/8.4.1937 Β.Δ/γμα 
(ΦΕΚ 133 τ.Α') και έχε: ως εξή<^ 

Το πρώτο εδάφιο του άρθρου 13, όπως ισχύει μετά την τροποποίησή 
του με το Π. Δ/γμα 155/3.4.86 (ΦΕΚ 60 τ.Α) τροποποιείται ως εξής: 

«1. Το βασικό ποσό του τακτικού βοηθήματος αναπροσαρμόζεται 
από 1ης Ιανουάριου 1987 σε δραχμές τριακόσιες ενενήντα χιλιάδες 
(390.000) προσαυξανόμενο κατά 5% για κάθε χρόνο δικηγορίας και 
πραγματικής συμμετοχής στο Ταμείο». 

Άρθρο 2 

Το πρώτο εδάφιο της παρ. 3 του άρθρου 3, όπως ισχύει μετά την τρο¬ 
ποποίησή της με το Β.Δ/γμα 338/23.5.62 (ΦΕΚ 85 τ.Α') τροποποιεί¬ 
ται ως εξής: 

«Γο τακτικά βοήθημα λόγω θανάτου, καταβάλλεται ολόκληρο εφό¬ 
σον, όταν επέλθει ο θάνατος, συντρέχουν οι προϋποθέσεις καταβολής 
εφάπαξ βοηθήματος λόγω γήρατος και εφόσον συντρέχουν οι προϋποθέ¬ 
σεις του άρθρου 13 παρ. 4 και της παραγράφου 2 του άρθρου 14 του 
παρόντος Καταστατικού. 

Σε κάθε άλλη περίπτωση καταβολής εφάπαξ βοηθήματος λόγω θα¬ 
νάτου, εφαρμόζονται οι διατάξεις του άρθρου 14 περί παροχής εφάπαξ 
βοηθήματος σε περίπτωση αναπηρίας». 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ ΑΣΦΑΛΙΣΕΩΝ 

ΙΜ. ΡΙΖΟΓΙΑΝΝΗΣ 

-♦- 

Μείωση της εισφοράς επαγγελματικού κινδύνου που καταβάλλεται στο 
ΙΚΑ από την επιχείρηση «ΛΥΔΙΑ Α.Ε.». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1 · 1 ις διατάξεις του άρθρου 3 του Ν. Δ/τος 4104/60 (ΦΕΚ 14 ί/ 
λ /20.9.1960) και του άρθρου 4 του Β. Δ/τος 473/61 (ΦΕΚ 119/ 


Α'/26.7.61). 

2. Το Ν. 1558/26.7.85 «Κυβέρνηση και Κυβερνητικά Όργανα» 
(ΦΕΚ 137/Α'/26.7.85). 

3. Την κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων αριθ. 1358/2.10.87 
(ΦΕΚ 535/Β'/5.10.87). 

4. Την απόφαση του Δ.Σ. του ΙΚΑ αριθ. 113/12/31.3.88, με πρό¬ 
ταση του Υφυπουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο μόνο. 

1. Η εισφορά επαγγελματικού κινδύνου, που καταβάλλεται στο 
Ίδρυμα Κοινωνικών Ασφαλίσεων, μειώνεται από 1% σε 0,50% για 
την Επιχείρηση «ΛΥΔΙΑ Α.Ε.», που εδρεύει στην Καβάλα. 

2. Η μείωση αυτή ισχύει μέχρις άρσεως των οριζομένων προϋποθέ¬ 
σεων, από τις διατάξεις του άρθρου 4 του Β. Δ/τος 473/1961. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦- 

Όργανα που αποφασίζουν ή γνωμοδοτούν και ειδικές ρυθμίσεις σε θέ¬ 
ματα έργων που εκτελούνται από την «Ελληνική Τράπεζα Βιομηχα¬ 
νικής Αναπτύξεως Ανώνυμος Εταιρεία (ΕΤΒΑ Α.Ε.)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 19 και της παραγρά¬ 
φου 3 του άρθρου 18 του Ν. 1418/1984 «Δημόσια έργα και ρυθμίσεις 
συναφών θεμάτων» (ΦΕΚ Α’/23). 

2. Την αριθ. Υ1321/25.9.1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Βιομηχανίας. 
Ενέργειας και Τεχνολογίας Κωνσταντίνου Παπαναγιώτου» (ΦΕΚ Β’/ 
531). 

3) Την αριθ. 112/1988 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων και του Αναπληρωτή Υπουργού Βιομηχανίας. Ενέρ¬ 
γειας και Τεχνολογίας, αποφασίζουμε: 

Άρθρο 1. 

Αρμόδια Όργανα. 

Αρμόδιοι για τη λήψη αποφάσεων, κατά τις διατάξεις του Ν. 1418/ 
1984 «Δημόσια έργα και ρυθμίσεις συναφών θεμάτων» και των Προε¬ 
δρικών Διαταγμάτων τα οποία εκδίδονται σε εκτέλεσή του, για τα έργα 
που εκτελούνται από την «Ελληνική Τράπεζα Βιομηχανικής Αναπτύ¬ 
ξεως Ανώνυμος Εταιρεία (ΕΤΒΑ Α.Ε.)» είναι το Διοικητικό Συμβούλιο, 
ο Διοικητής, ο αρμόδιος Υποδιοικητής ή τα εξουσιοδοτούμενα όργανα, 
σύμφωνα με τις οργανωτικές και καταστατικές διατάξεις της «ΕΤΒΑ 
Α.Ε.» και όπως ειδικότερα ορίζεται στα επόμενα άρθρα. 

Άρθρο 2. 

Διευθύνουσα Υπηρεσία - ΓΙροϊσταμένη Αρχή. 

Τα αρμόδια όργανα στα οποία αναφέρεται το προηγούμενο άρθρο εί¬ 
ναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρεσία» είναι η τε¬ 
χνική οργανική μονάδα ή ομάδα εργασίας της «ΕΤΒΑ Α.Ε.» ή εταιρεία 
ελεγχόμενη από την «ΕΤΒΑ Α.Ε.», που ορίζεται με απόφαση του εκά- 
στοτε αρμόδιου οργάνου της «ΕΤΒΑ Α.Ε.», σύμφωνα με τις εκάστοτε 
ισχύουσες οργανωτικές και καταστατικές διατάξεις. 

β) «Προϊσταμένη Αρχή» ή «Εποπτεύουσα Αρχή» είναι ο Διοικητής, ο 
αρμόδιος Υποδιοικητής ή τα εξουσιοδοτούμενα όργανα της «ΕΤΒΑ 
Α.Ε.», σύμφωνα με τις εκάστοτε ισχύουσες οργανωτικές και καταστατι¬ 
κές διατάξεις. 


1980 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3. 

Τεχνικό Συμβούλιο. 

1. Το Τεχνικό Συμβούλιο της «ΕΤΒΑ Α.Ε.» συγκροτείται με από¬ 
φαση του Διοικητικού Συμβουλίου της «ΕΤΒΑ Α.Ε.» και αποτελείται 
από: 

α) Έναν Υποδιοικητή της «ΕΤΒΑ Α.Ε.», ως Πρόεδρο, που ορίζεται 
με τον αναπληρωτήτου με την απόφαση συγκρότησης του Συμβουλίου. 

β) Τον Προϊστάμενο της Διευθύνουσας Υπηρεσίας της «ΕΤΒΑ Α.Ε.», 
ως εισηγητή με ψήφο, με αναπληρωτή του ένα τεχνικά υπάλληλο της 
ίδιας υπηρεσίας. 

γ-δ) Δύο τεχνικούς υπαλλήλους της «ΕΤΒΑ Α.Ε.» διπλωματούχους 
Ανωτάτων Εκπαιδευτικών Ιδρυμάτων, που ορίζονται με τους αναπλη¬ 
ρωτές τους με την απόφαση συγκρότησης του Συμβουλίου. 

ε) Τον Προϊστάμενο της αρμόδιας Υποδιεύθυνσης του Δικαστικού της 
«ΕΤΒΑ Α.Ε.», με αναπληρωτή του έναν από τους Δικηγόρους της ίδιας 
Υποδιεύθυνσης. 

2. Καθήκοντα Γ ραμματέα εκτελεί υπάλληλος της «ΕΤΒΑ Α.Ε.» που 
ορίζεται με τον αναπληρωτή του με την απόφαση συγκρότησης του Τε¬ 
χνικού Συμβουλίου. 

3. Ο Πρόεδρος του Συμβουλίου μπορεί να καλεί στις συνεδριάσεις 
οποιοδήποτε υπάλληλο ή ιδιώτη για παροχή πληροφορίας ή γνώμης 
σχετικά με τα θέματα που συζητούνται στο Συμβούλιο. 

4. Το Τεχνικό Συμβούλιο είναι σε απαρτία όταν είναι παρόντες ο 
Πρόεδρος ή ο αναπληρωτής του και δύο από τα μέλη του. 

5. Οι αποφάσεις και γνωμοδοτήσεις λαμβάνονται με απόλυτη πλειο- 
ψηφία των παρόντων μελών. Σε περίπτωση ισοψηφίας υπερισχύει η ψή¬ 
φος του Προέδρου. 

6. Το Τεχνικό Συμβούλιο παρέχει τη γνώμη του για τα θέματα που 
ορίζει ο Ν. 1418/1984 και τα εκτελεστικά αυτού διατάγματα καθώς 
και για κάθε θέμα που παραπέμπει σ’ αυτό το όργανο που είναι αρμόδιο 
να αποφασίζει σε κάθε συγκεκριμένη περίπτωση. 

Άρθρο 4. 

Παρεκκλίσεις - Πρότυπα συμβατικά τεύχη. 

1. Όπου επιτρέπονται παρεκκλίσεις από τις κείμενες διατάξεις για τη 
μελέτη και κατασκευή έργων της «ΕΤΒΑ Α.Ε.» οι παρεκκλίσεις αυτές 
εγκρίνονται από το Διοικητικό Συμβούλιο μετά από γνώμη του Τεχνι¬ 
κού Συμβουλίου. 

2. Πρότυπα συμβατικά τεύχη που δεν καλύπτονται από αντίστοιχα 
της Γενικής Γραμματείας Δημοσίων Έργων του Υπουργείου Περιβάλ¬ 
λοντος. Χωροταξίας και Δημοσίων Έργων εγκρίνονται με κοινή από¬ 
φαση του Υπουργού Περιβάλλοντος, Χωροταξίας και Δημοσίων Έργων 
και του Αναπληρωτή Υπουργού Βιομηχανίας, Ενέργειας και Τεχνολο¬ 
γίας μετά από πρόταση του Διοικητικού Συμβουλίου της «ΕΤΒΑ Α.Ε.». 

Άρθρο 5. 

Διεθνείς Διαγωνισμοί. 

Η διακήρυξη και διεξαγωγή διεθνών διαγωνισμών για έργα που 
αφορά το παρόν διάταγμα, εγκρίνονται από το Διοικητικό Συμβούλιο 
της «ΕΤΒΑ Α.Ε.». 

Άρθρο 6. 

Χρόνος ισχύος προσφορών - Υπογραφή σύμβασης. 

1. Ο χρόνος ισχύος των προσφορών που προβλέπεται στα εδάφια 1 
και 2 της παραγρ. 2 του άρθρου 23 του Π.Δ. 609/1985 μπορεί με τη 
διακήρυξη να ορίζεται σε ενενήντα (90) και εκατόν πενήντα (150) ημέ¬ 
ρες αντίστοιχα. 

2. Η σύμβαση εκτέλεσης έργου μπορεί να υπογραφεί και σε προθε¬ 
σμία μικρότερη από δεκαπέντε (15) ημέρες που προβλέπεται στην πα- 
ράγρ. 2 του άρθρου 26 του Π.Δ. 609/1985 εφόσον συμφωνούν τα συμ¬ 
βαλλόμενα μέρη. 

Άρθρο 7. 

Αιτήσεις θεραπείας. 

1. Στις αιτήσεις θεραπείας του αναδόχου. πόυ ασκούνται σύμφωνα με 
τις διατάξεις του άρθρου 12 του Ν. 1418/1984, αποφασίζει το Διοικη¬ 
τικό Συμβούλιο της «ΕΤΒΑ Α.Ε.», μετά από γνώμη του Τεχνικού Συμ¬ 
βουλίου της «ΕΤΒΑ Α.Ε.». 

2. Οι αιτήσεις θεραπείας απευθύνονται στο Διοικητικό Συμβούλιο 


χωρίς να απαιτείται κοινοποίηση στον Υπουργό Περιβάλλοντος, Χωρο¬ 
ταξίας και Δημοσίων Έργων. Οι αιτήσεις αυτές κοινοποιούνται και 
στην υπηρεσία που έχει εκδώσει την προσβαλλόμενη πράξη. Αν η αί¬ 
τηση υποβάλλεται για παράλειψη έκδοσης της πράξης, η κοινοποίηση 
γίνεται προς τη Διευθύνουσα Υπηρεσία. 

Άρθρο 8. 

Τελικές διατάξεις. 

Τα θέματα που δε ρυθμίζονται ειδικά με τις διατάξεις του παρόντος, 
διέπονται από το Ν. 1418/1984 και τα Προεδρικά Διατάγματα και τις 
κανονιστικές αποφάσεις, που εκδίδονται κατ’ εξουσιοδότησή του. 

Άρθρο 9. 

Έναρξη Ισχύος. 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα. 23 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΑΝΑΠΛΗΡΩΤΗΣ ΒΙΟΜΗΧΑΝΙΑΣ, 

ΚΑΙ ΔΗΜΟΣΙΩΝ ΕΡΓΩΝ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Ε. ΚΟΥΛΟΥΜΠΗΣ Κ. ΠΑΠΑΝΑΓΙΩΤΟΥ 

' - * - 

Τροποποίηση και συμπλήρωση διατάξεων του Β.Δ. από 13/ 
19.2.1936, του Β.Δ. από 19/26.3.1938 και του Β.Δ. 328/1963 

«περί της άσκησης του επαγγέλματος του Ηλεκτρολόγου». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 5 του Ν. 6422/1934 «περί ασκή- 
σεως του επαγγέλματος του Μηχανολόγου, του Ηλεκτρολόγου και του 
Μηχανολόγου - Ηλεκτρολόγου Μηχανικού, ως και του Ναυπηγού» 
(ΦΕΚ 412/Α'/1934), όπως τροποποιήθηκαν με το Ν.Δ. 1150/1949 
(ΦΕΚ 249/Ά/1949). 

2. Τις διατάξεις των άρθρων 23 και 24 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α'/1985). 

3. Την Υ 1321/25.9.87 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Βιομηχανίας, Ενέργειας και 
Τεχνολογίας Κωνσταντίνου Παπαναγιώτου (ΦΕΚ 531/Β/ 
30.9.87). 

4. Τη 263/1988 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Βιομηχανίας, Ενέργειας και 
Τεχνολογίας, αποφασίζουμε: 

Άρθρο 1. 

Τα όρια της εγκατεστημένης συνολικής ισχύος των 15 ΚΙΧ και 
40 Κ\Α της Α' ειδικότητας, που ορίζονται στα άρθρα 2 και 3 του από 
13/19.2.1936 Β. Δ/τος, όπως αυτό τροποποιήθηκε με το Β.Δ. 328/ 
1963, αυξάνονται σε 25 Κ\Α και 50 Κ\Α αντίστοιχα. 

Το όριο της εγκατεστημένης συνολικής ισχύος των 75 Κ^Α της Γ ει¬ 
δικότητας, που ορίζεται στο άρθρο 2 του από 19/26.3.1938 Β. Δ/τος, 
όπως αυτό τροποποιήθηκε με το Β.Δ. 328/1963, αυξάνεται σε 

100 κ\α. ' 

. Άρθρο 2. 

Οι κάτοχοι άδειας Α' ειδικότητας 1ης κατηγορίας έχουν το δικαίωμα 
της εκτέλεσης και απλής εγκατάστασης Γ' ειδικότητας ισχύος μεχρ 1 
10 ΚλΑ, όταν η εγκατάσταση αυτή εκτελείται μαζί με την εγκατάσταση 
φωτισμού και αποτελεί με αυτή ενιαίο έργο ηλεκτρικής εγκατάστα¬ 
σης. 

Οι κάτοχοι άδειας Γ' ειδικότητας 1ης κατηγορίας έχουν επίσης το δι¬ 
καίωμα εκτέλεσης εγκατάστασης Α’ ειδικότητας φωτισμού μεχρ 1 
15 Κ^ϊ σε ενιαίο υφιστάμενο έργο εγκατάστασης φωτισμού και κίν η- 
σης. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Άρθρο 3. 

Οι άδειες εγκαταστατών Α' και Γ' ειδικότητας, θεωρούνται κάθε 3 
χρόνια από την αρμόδια Νομαρχιακή Υπηρεσία του ΥΒΕΤ, σύμφωνα με 
τις ισχύουσες διατάξεις, εφόσον προσκομιστεί και βεβαίωση της οικείας 
Οικονομικής Εφορίας, ότι ο αναφερόμενος σ' αυτήν τυγχάνει επιτηδευ- 
ματίας φορολογούμενος και ασκεί το επάγγελμα του εγκαταστάτη ηλε¬ 
κτρολόγου. Ως οικεία Οικονομική Εφορία νοείται εκείνη όπου η έδρα 
του εργαστηρίου, του καταστήματος ή του Τεχνικού Γραφείου του εν¬ 
διαφερομένου. 

Άρθρο 4. 

Μετά την επιτυχή εξέταση για απόκτηση άδειας εγκαταστάτη Α' ή Γ’ 
ειδικότητας, χορηγείται από την Υπηρεσία, άδεια επίβλεψης των εγκα¬ 
ταστάσεων της αντίστοιχης ειδικότητας, χωρίς πρόσθετα δικαιολογη- 
τικά ή άδεια εγκαταστάτη, εφόσον προσκομιστούν στην Υπηρεσία;· 

α) Βεβαίωση της Οικονομικής Εφορίας του ενδιαφερομένου ότι έκανε 
έναρξη της άσκησης του επαγγέλματος του ηλεκτρολόγου, και 

β) Απόδειξη του Ταμείου Παρακαταθηκών και Δανείων ότι κατα¬ 
βλήθηκε ποσόν είκοσι χιλιάδων δρχ., ως εγγύηση για την καλή εκτέ¬ 
λεση των ηλεκτρολογικών εγκαταστάσεων που αναλαμβάνει. 

Άρθρο 5. 

Οι κάτοχοι άδειας εγκαταστάτη Α' ειδικότητας οποιασδήποτε Κατη¬ 
γορίας έχουν τη δυνατότητα εκτέλεσης ηλεκτρολογικών εγκαταστά¬ 
σεων της ειδικότητάς τους μέσα στα όρια της ισχύος σε Κ\ν της άδειάς 
τους, ανεξάρτητα από την ιδιαιτερότητα και μορφή του χώρου εγκατά¬ 
στασης (Γραφεία, κατοικίες, καταστήματα κ.λπ.) με την υποχρέωση να 
τηρούνται οι ισχύουσες διατάξεις του Κανονισμού Εσωτερικών Ηλεκτρι¬ 
κών Εγκαταστάσεων. 

Άρθρο 6. 

Η απαιτούμενη από τις ισχύουσες διατάξεις Προϋπηρεσία για την 
απόκτηση άδειας άσκησης επαγγέλματος Ηλεκτρολόγου αποδεικνύεται 
με σχετικό πιστοποιητικό του εργοδότη, που εκδίδεται με βάση τις αντί¬ 
στοιχες μέρες στην ασφάλιση του ΙΚΑ. Το πιστοποιητικό αυτό θεωρείται 
σύμφωνα με τις ισχύουσες διατάξεις από τον αρμόδιο επόπτη εργασίας. 

Πιστοποιητικά Προϋπηρεσίας εκδιδόμενα από εργοδότη, χωρίς την 
απόδειξη της ασφαλιστικής κάλυψης για τον αντίστοιχο χρόνο προϋπη¬ 
ρεσίας μπορούν να γίνουν δεκτά μόνον εφόσον διαπιστωθεί από την αρ¬ 
μόδια Υπηρεσία ύστερα από σχετική έρευνα η πραγματική απασχόληση 
του ενδιαφερομένου. 

Άρθρο 7. 

Από την ισχύ του παρόντος διατάγματος καταργούνται οι διατάξεις 
που αναφέρονται στην άδεια Α' ειδικότητας 2ης δις κατηγορίας καθώς 
και κάθε άλλη διάταξη που αντίκειται στις ρυθμίσεις του διατάγματος 
αυτού. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Βιομηχανίας, Ενέργειας και Τεχνολο¬ 
γίας αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 23 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Κ. ΠΑΠΑΝΑΓΙΟΤΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΐ£. 253 (8) 

Δικαιώματα προσόρμισης, παραβολής, πρόσδεσης και παροπλισμού 

πλοίων. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 · Τις διατάξεις της παρ. 1 εδαφ. 7 του άρθρου 20 και του άρθρου 22 
του από 14.1.1939 Β.Δ. «περί κωδικοποιήσεως των περί Λιμενικών 
Ιαμείων κειμένων διατάξεων» (ΦΕΚ 24Α'/19.1.1939). 


2. Τις διατάξεις του άρθρου 13 του Ν.Δ. 1116/1942 «περί τροπο- 
ποιήσεως και συμπληρώσεως του Ν.Δ. 390/1941 “περί ρυθμίσεως 
τής υπηρεσιακής καταστάσεως των υπαλλήλων και εργατών Ο.Λ.Π.” 
ως και των περί Λιμενικών Ταμείων κειμένων διατάξεων» (ΦΕΚ 53/ 
Α'/13.3.1942), που κυρώθηκε με την 306/1946 ΓΙ.Υ.Σ. (ΦΕΚ 179/ 
Α/1946). 

3. Τις διατάξεις των παρ. 1 και 2 του άρθρου 1 του Α.Ν. 1547/ 
1939 «περί τρόπου επιβολής φορολογιών κατά Νομοθετικήν εξουσιοδό- 
τησιν» (ΦΕΚ 1/Α/3.1.1939). 

4. Τις διατάξεις της παραγρ. 2 του άρθρου μόνου του Ν.Δ. 2008/ 
1942 «περί τρόπου υπολογισμού λιμενικών φορολογιών κ.λπ. (ΦΕΚ 
319/Α/1942) «περί τρόπου υπολογισμού λιμενικών φορολογιών κ.λπ. 
(ΦΕΚ 319/Α/1942) που κυρώθηκε με την αριθμ. 306/1946 Π.Υ.Σ. 
(ΦΕΚ 179/Α/1946). 

5. Τις διατάξεις του II. Δ. 649/1977 «περί μεταφοράς αρμοδιοτή¬ 
των εις το Υπουργείο Δημοσίων Έργων κ.λπ.» (ΦΕΚ 212Α/ 
3.8.1977). 

6. Την αριθμ. Υ1362Α/5.10.1987 απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Οικονομικών 
Γεωργίου Πέτσου» (ΦΕΚ 535/Β/5.10.87). 

7. Την αριθμ. 42/1988 γνωμοδότηση του Συμβουλίου Επικρά¬ 
τειας, μετά από πρόταση των Υπουργών Αναπληρωτή Οικονομικών 
και Εμπορικής Ναυτιλίας, αποφασίζουμε: 

Άρθρο 1 

Τα υπέρ των Λιμενικών Ταμείων δικαιώματα προσόρμισης, παραβο¬ 
λής, πρόσδεσης και παροπλισμού που βαρύνουν όλα τα πλοία και πλωτά 
ναυπηγήματα, με εξαίρεση τις κατηγορίες των πλοίων που αναφέρονται 
στα άρθρα 3 και 4 του παρόντος, καθορίζονται σε ποσοστό σαράντα στα 
εκατό (40%) επί των αντιστοίχων δικαιωμάτων που ισχύουν στο Λι¬ 
μάνι του Πειραιά, με βάση το τιμολόγιο του Οργανισμού Λιμένα Πει¬ 
ραιά (ΟΛΠ), όπως αυτό ισχύει κάθε φορά. 

Άρθρο 2 

Ο καθορισμός του ποσοστού του προηγούμενου άρθρου θα πραγμα¬ 
τοποιηθεί σε δύο φάσεις, όπως παρακάτω: 

α. Ποσοστό είκοσι στα εκατό (20%) με την έναρξη ισχύος του παρό¬ 
ντος επί των αντιστοίχων δικαιωμάτων του Ο.Λ.Π. και 

β. Ποσοστό σαράντα στα εκατό (40%) κατά εξάμηνο από την έναρξη 
ισχύος του παρόντος επί των αντιστοίχων δικαιωμάτων του Ο.Λ.Π. 

Άρθρο 3 

1. Τα υπέρ των Λιμενικών Ταμείων δικαιώματα προσόρμισης, πα¬ 
ραβολής, πρόσδεσης και παροπλισμού που βαρύνουν ειδικά τα Ε/Γ 
πλοία κάτω των 300 κόρων ολικής χωρητικότητας (ΚΟΧ) υπό ξένη 
σημαία, τα οποία μεταφέρουν επιβάτες, με εισιτήριο ή ολική ναύλωση, 
από Ελληνικούς λιμένες κατ’ ευθείαν στο εξωτερικό, καθορίζονται όπως 
παρακάτω: 

α. Δικαιώματα προσόρμισης κατά κόρο ολικής χωρητικότητας δρχ. 
50. 

β. Δικαιώματα πρόσδεσης ή παραβολής κατά κόρο ολικής χωρητικό¬ 
τητας δρχ. 85. 

γ. Δικαιώματα παροπλισμού για τα ευρισκόμενα στην άγκυρα κατά 
κόρο ολικής χωρητικότητας δρχ. 25. 

δ. Δικαιώματα παροπλισμού για τα ευρισκόμενα σε πρυμνοδέτηση 
κατά κόρο ολικής χωρητικότητας δρχ. 35. 

2. Με τα δικαιώματα της προηγούμενης παρ. 1 του παρόντος άρθρου 
βαρύνονται και τα Ε/Γ πλοία με ξένη σημαία πάνω από 300 ΚΟΧ. 
εφόσον εκτελούν ίδιους ή παρεμφερείς πλόες με εκείνους που εκτελού- 
νται από τα αντίστοιχα Ε/Γ κάτω των 300 ΚΟΧ. 

Ως παρεμφερείς πλόες θεωρούνται εκείνοι που έχουν το ίδιο ή γειτο¬ 
νικό λιμάνι απόπλου από την Ελλάδα και το ίδιο ή γειτονικό λιμάνι προ¬ 
ορισμού στο εξωτερικό. 

Άρθρο 4 

Πλοία της κατηγορίας του άρθρου 3 που φέρουν σημαία Κράτους - 
Μέλους της Ε.Ο.Κ. ή σημαία τρίτου Κράτους (εκτός ΕΟΚ) για τα οποία 
υπάρχει συμβατική δέσμευση της Χώρας μας, βαρύνονται με τα δικαι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ώματα των άρθρων 1 και 2 του παρόντος. 

Άρθρο 5 

Η ισχύς του παρόντος Π.Δ. αρχίζει ένα μήνα μετά τη δημοσίευσή του 
στην Εφημερίδα της Κυβερνήσεως. Από την έναρξη ισχύος του παρό¬ 
ντος Π.Δ. καταργείται το Π.Δ. 134/1982 (ΦΕΚ 20/Α/1982). 

Στον Υπουργό Εμπορικής Ναυτιλίας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΏΡΓΙΟΣ ΠΕΤΣΟΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

- +- 

Τροποποίηση διατάξεων του ΒΔ 644/1967 «περί κυρώσεως Κανονι¬ 
σμού περί ενδιαιτήσεως και καθορισμού αριθμού επιβατών των επι¬ 
βατηγών πλοίων· (ΦΕΚ 198/Α/1967). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 2 παράγραφος 1 και 36 παράγραφος 1β και 2 του ΝΔ 
187/1973 «περί Κώδικος Δημοσίου Ναυτικού Δικαίου» (ΦΕΚ 261/ 
Α/3.10.1973). 

2. Το άρθρο 1 του Νόμου 3141/1955 «περί συστάσεως παρά τω 
ΤΕΝ Συμβουλίου Εμπορικού Ναυτικού» (ΦΕΚ 43/Α/1955). 

3. Το άρθρο 1 παράγραφος 2 της αριθμ. 145054/3/82/ 
26.4.1982 Απόφασης των Υπουργών Προεδρίας Κυβερνήσεως και 
Εμπορικής Ναυτιλίας «Αναμόρφωση συλλογικών οργάνων γνωμοδοτι- 
κής και αποφασιστικής αρμοδιότητας του Υπουργείου Εμπορικής Ναυ¬ 
τιλίας» (ΦΕΚ 219/Β/1982). 

4. Τη 267/4.1.1988 γνωμοδότηση του Συμβουλίου Εμπορικού 
Ναυτικού. 

5. Την 111/12.2.1988 γνωμοδότηση του Συμβουλίου Επικρά¬ 
τειας, μετά από πρόταση του Υπουργού Εμπορικής Ναυτιλίας, αποφα¬ 
σίζουμε: 

Άρθρο 1 

Το άρθρο 2 του «Κανονισμού περί ενδιαιτήσεως και καθορισμού αριθ¬ 
μού επιβατών των επιβατηγών πλοίων» που εγκρίθηκε και τέθηκε σ’ 
εφαρμογή με το ΒΔ 644/1967 (ΦΕΚ 198 Α/1967), αντικαθίσταται 
ως εξής: 

Άρθρο 2 

Εφαρμογή 

1. Ο Κανονισμός αυτός εφαρμόζεται στα επιβατηγά πλοία με ελλη¬ 
νική σημαία. 

2. Για την εφαρμογή του κανονισμού αυτού, τα επιβατηγά πλοία δια- 
κρίνονται σε: 

α. Πλοία εξωτερικού: Πλοία που εκτελούν συνήθως μόνο διεθνείς 
πλόες μακρείς ή βραχείς, όπως αυτοί ορίζονται στη Διεθνή Σύμβαση 
«Περί ασφαλείας της ανθρώπινης ζωής εν θαλάσση» (ΠΑΑΖΕΘ) και, 

β. Πλοία ακτοπλοϊκά: Πλοία που εκτελούν πλόες μεταξύ Ελληνικών 
λιμένων. 

3. Στα επιβατηγά πλοία που εκτελούν βραχείς διεθνείς πλόες εφαρ¬ 
μόζονται οι διατάξεις του κανονισμού που ισχύουν για τα επιβατηγά 
πλοία που εκτελούν πλόες μεταξύ Ελληνικών λιμένων, εκτός αν ρητά 
ορίζεται διαφορετικά. 

4. Μικρά πλοία μέχρι 50 κόρων ολικής χωρητικότητας που εκτελούν 
πλόες εντός προστατευμένων ή ειδικά προστατευμένων περιοχών, όπως 
ορίζονται στον Κανονισμό Καταλληλότητας οχηματαγωγών ίΛοίων 
και προς εξυπηρέτηση τοπικών μόνο συγκοινωνιών ή αναγκών λιμένος, 
εξαιρούνται των διατάξεων του παρόντος, εκτός εν ρητά ορίζεται διαφο¬ 
ρετικά. 

Άρθρο 2 

Η παράγραφος 6 του άρθρου 5 του ίδιου Κανονισμού αντικαθίσταται 
ως εξής: 

«6. Ο αριθμός επιβατών τρίτης θέσης των ακτοπλοϊκών επιβατηγών 


διακρίνεται σε αριθμό χειμώνα και θέρους. Για τα επιβατηγά πλοία που 
εκτελούν μακρείς διεθνείς πλόες εντός της Μεσογείου επιτρέπεται αύ¬ 
ξηση του αριθμού επιβατών θέρους, αν υπάρχουν κατάλληλοι εσκιασμέ- 
νοι χώροι κατ’ αναλογία 1,50 τ.μ. για κάθε επιβάτη και πληρούνται οι 
λοιπές διατάξεις του Κανονισμού. 

Άρθρο 3 

Τα εδάφια (β) της παραγράφου 1, (α) της παραγράφου 2, (γ) της πα¬ 
ραγράφου 3 και η παράγραφος 4 του άρθρου 17 του ίδιου Κανονισμού 
αντικαθίστανται ως εξής: 

«1. (β) Στα εστιατόρια να είναι δυνατή η ταυτόχρονη εστίαση τουλά¬ 
χιστον του 1 /3 των επιβατών Α’ θέσης. Για κάθε εστιαζόμενο να διατί¬ 
θεται επιφάνεια δαπέδου τουλάχιστον 1,20 τ.μ. καθώς και ανάλογα 
τραπέζια και μόνιμα ή κινητά καθίσματα». 

«2. (α) Θα διαθέτουν για ταυτόχρονη εστίαση τουλάχιστον του 1/3 
των επιβατών Β' θέσης. Για κάθε εστιαζόμενο να διατίθεται επιφάνεια 
δαπέδου τουλάχιστον 1,00 τ.μ. καθώς και ανάλογα τραπέζια και μό¬ 
νιμα ή κινητά καθίσματα». 

«3. (γ) Στους χώρους αυτούς να διατίθενται τραπέζια και μόνιμα ή 
κινητά καθίσματα επαρκή για την ταυτόχρονη εστίαση του 1/3 τουλά¬ 
χιστον των επιβατών τουριστικής θέσης». 

«4. Για χρήση από επιβάτες Γ' θέσης, πρέπει να διατίθεται αίθουσα 
που να είναι μέσα στους χώρους ενδιαίτησης επιβατών Γ' θέσης, κατάλ¬ 
ληλη για εστίαση και παραμονή αριθμού όχι μικρότερου του 30% του 
συνολικού αριθμού επιβατών χειμερινής περιόδου Γ' θέσης. Για το 
σκοπό αυτό πρέπει να διατίθενται ανάλογα τραπέζια και μόνιμα ή κι¬ 
νητά καθίσματα». 

Άρθρο 4 

Η ισχύς του Διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 255 (10) 

Συμπλήρωση του άρθρου 109 του Κανονισμού περί εργασίας επί των 

Ελληνικών Φορτηγών πλοίων ολικής χωρητικότητος 800 κόρων 

και άνω και ρυθμίσεις σχετικές με την απόκτηση αποδεικτικών ναυ¬ 
τικής ικανότητας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 75, 76 παρ. 2, 77, 83 και 135 του Κώδικα Δημοσίου 
Ναυτικού Δικαίου (ΦΕΚ 261/Α/1973). 

2. Το αριθ. 268/23.2.1988 γνωμοδότηση του Συμβουλίου Εμπορι¬ 
κού Ναυτικού. 

3. Την αριθ. 217/1988 γνωμοδότηση του Συμβουλίου της Επικρά¬ 
τειας και ύστερα από πρόταση του Υπουργού Εμπορικής Ναυτιλίας, 
αποφασίζουμε: 

Άρθρο 1 

Η διάταξη του άρθρου 109 του «Κανονισμού περί εργασίας επί των 
Ελληνικών Φορτηγών πλοίων ολικής χωρητικότητας 800 κόρων και 
άνω» που εγκρίθηκε και τέθηκε σε εφαρμογή με το ΒΔ 806/1970 
(ΦΕΚ 275/Α/1970) αριθμείται ως παράγραφος 1 και προστίθεται πα¬ 
ράγραφος 2 ως ακολούθως: 

2. Μέλη πληρώματος ναυτολογημένα σε ειδικότητες Ναυτόπαιδος - 
Βοηθού Θαλαμηπόλου και Βοηθού Μαγείρου για τις οποίες δεν απαιτεί¬ 
ται αποδεικτικό ναυτικής ικανότητας, είναι δυνατόν κατά την κρίση του 
πλοιάρχου, ανάλογα με τις παρουσιαζόμενες κάθε φορά ανάγκες 
πλοίου, να εναλλάσσονται κατά την εκτέλεση των καθηκόντων τους. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1983 


ανεξάρτητα από τα προβλεπόμενα καθήκοντα της ειδικότητας ναυτολο¬ 
γήσεις τους. 

Άρθρο 2 

1. Από τη δημοσίευση του παρόντος Π.Δ., η θαλάσσια υπηρεσία που 
θα αποκτάται με τις παραπάνω ειδικότητες θα λαμβάνεται υπόψη για 
απόκτηση αδειών «ναύτη», «βοηθού φροντιστή», «θαλαμηπόλου Β» και 
«μαγείρου Γ» τάξης Ε.Ν.: 

α)ολόκληρη για αποδεικτικό ναυτικής ικανότητας της ειδικότητας με 
την οποία είναι ναυτολογημένος ο ναυτικός και 

β) κατά το ήμισυ της απαιτούμενης, για τις λοιπές ειδικότητες. 

2. Η θαλάσσια υπηρεσία για την απόκτηση αποδεικτικών ναυτικής 
ικανότητας σύμφωνα με την παραπάνω περίπτωση (β), θα αποδεικνύε- 
ται με σχετική βεβαίωση του πλοιάρχου, ότι αυτή διανύθηκε με παράλ¬ 
ληλη απασχόληση του ναυτικού σε ειδικότητα του αντίστοιχου κλάδου 
εργασίας, στον οποίο ανήκει το αποδεικτικό ναυτικής ικανότητας που 
επιθυμεί να λάβει ο ενδιαφερόμενος. 

3. Κατά τα λοιπά εξακολουθούν να ισχύουν οι σχετικές διατάξεις για 
την απόκτηση αποδεικτικών ναυτικής ικανότητας. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟΦΑΣΕΙΣ 

Πράξη Διοικητή αριθμ. 1300/24.5.88 
(Άρθρο 1 του Ν. 1266/82) 

(Π) 

Παύση καταβολής τόκων για νέες προαιρετικές προθεσμιακές καταθέ¬ 
σεις σε δραχμές του Ταχυδρομικού Ταμιευτηρίου στην Τράπεζα της 

Ελλάδος. 

ΤΡΑΠΕΖΑ ΓΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «Όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) την ΠΔ/ΤΕ 395/4.9.84, 

γ) τις τρέχουσες νομισματοπιστωτικές συνθήκες, αποφάσισε τα εξής: 

1. Από 1.6.1988 παύει η καταβολή τόκων για νέες προαιρετικές 
προθεσμιακές καταθέσεις του Ταχυδρομικού Ταμιευτηρίου στην Τρά¬ 
πεζα της Ελλάδος. 

2. Για τις υφιστάμενες κατά την πιο πάνω ημερομηνία καταθέσεις 
καταβάλλεται το ισχύον επιτόκιο μέχρι τη λήξη τους. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΆΛΙΚΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο Π.Δ. 420/87 που δημοσιεύτηκε στο ΦΕΚ 187/Α/20.10.87 
σελίδα 1929 σειρά 43η και αναφέρεται στην εγκατάσταση δικτύων αε¬ 
ρίων, καυσίμων σε νέες οικοδομές, στο άρθρο 6 τρίτη σειρά, διαγράφο¬ 
νται οι λέξεις «... την παράγραφο 2...» η οποία αναφέρεται εκ παραδρο¬ 
μής και παραπέμπει σε παράγραφο που δεν υπάρχει. 

(Από το Υπουργείο Βιομηχανίας, Ενέργειας & Τεχνολογίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



